A MADARAK PALAEONTOLOGIÁJÁNAK TÖRTÉNETE ÉS IRODALMA 201 



Owen Richard (1804— 18Q2)i és követői. 



Owen Richard, aki 1827-ben mint orvos telepedett le a Hunter- 

 Museum közelében, négy évtizeden át úgyszólván legtermékenyebb mű- 

 velője volt a gerincesek anatómiájának és palaeontologiájának. 



Gyakorló- orvosi működése közben időt szakított magának arra, 

 hogy a Hunter John H. által (1728—1793) alapított «Royal College of 

 Surgeons» világhírű összehasonlító bonctani museumát, amelyet később 

 maga Owen, majd Flower W. H. vezettek, rendezze, leltározza és leírja. 

 CuviER-nek egy londoni látogatása közel hozta egymáshoz a két búvárt 

 és Owen egész működésére kihatott ez a látogatás. 



Orvosi praxisát csakhamar abbahagyta és minta «Royal College of 

 Surgeons» orvosi egyetemének, valamint a HuNTER-Museumnál az összeha- 

 sonlító bonctannak tanára a 30-as évek végén kezdte meg sokoldalú zoológiai 

 és anatómiai irodalmi működését, amelyet fokozott mértékben folytatott, 

 amikor a kormány 1856-ban a British Museum összes természetrajzi osz- 

 tályainak (Natural History) élére állította. Ebben a minőségében keresz- 

 tülvitte a természetrajzi museumnak az összes többi osztályoktól való 

 teljes különválasztását és megszervezte az új museumot. 



Rendkívüli munkabírásával magyarázhatósokoldalú működéséből ben- 

 nünket ezen a helyen kizárólag madárpalaeontologiai kutatásai érdekelnek. 



Hosszú időn át csaknem kizárólag az évszázadok óta világkeres- 

 kedelmet és gyarmatpolitikát űző Nagybritanniának volt fenntartva, hogy 

 a távoli világrészek tudományos kincseit az ismeret számára megfakassza. 

 Ázsia, Afrika, Ausztrália és szigetvilágaik minden tudományos lelete 

 évtizedeken át a British Museumba vándorolt és ott került feldolgozásra. 



A madárpalaeontologia szempontjából tekintve a történetet, az első 

 meglepő leletek a francia föld méhéből kerültek ki, csakhamar azonban 

 vetélkedtek velük New-Zealand, Madagascar, a Bourbon-, Rodriguez- stb. 

 szigetek napvilágra került leletei. Madagascar és a többi sziget történeti 

 időkben kihalt madarairól régi utazók rtiár több izben hoztak híreket, 

 New-Zealand kincseinek megfakasztása azonban teljesen Owen érdeme. 



A Zoological Society egyik 1839. évi ülésén számolt be első izben 

 egy újzélandi ismeretlen, struccféle madár csontleleteiről, amelyet Dinor- 

 nis genus-névvel jelölt meg. A bennszülött maoriak nyelvén moáknak 

 nevezett madáróriások maradványait 1846-tól kezdve huszonöt terjedel- 



1 V. ö. Margó, T. : Emlékbeszéd Sir Richard Owen, a M. Tud. Akadémia külső 

 tagjáról. — M. Tud.. Akad. Emlékbeszédek, VIII. 1894. 285—332. 



The Life of Richard Owen; by his Grandson, the Rew. Rich. Owen. With the 

 Scientific Portions revised by C. D. Sherborn ; also an Essay on Owen's Position in 

 Anatomical Science by Right Hon. T.H.Huxley. — Vol. I— II. London, 1892. pp.792. 

 Zoologist, 1893. 14—18. 



